মেরিলেবোন ক্রিকেট ক্লাব
১৭৮৭ সালে এমসিসি প্রতিষ্ঠিত হয়। টমাস লর্ড কর্তৃক গ্রাউন্ড ক্রয়ের মাধ্যমে এ ক্লাবের প্রতিষ্ঠা ঘটে। পরবর্তীতে এর গঠনতন্ত্র অষ্টাদশ শতকের শুরুর দিকে অথবা তারও আগে পুণরায় রচিত হয়। পুরনো ক্লাবকে বিশিষ্ট ব্যক্তি ও ভদ্রলোকদের ক্লাব বা ক্রিকেট ক্লাব নামে পরিচিতি পায়। মূলতঃ সামাজিক কার্যক্রম ও জুয়াখেলার ক্লাব হিসেবে প্রতিষ্ঠা পেলেও লন্ডন ক্রিকেট ক্লাব, জকি ক্লাব, হ্যাম্বলডন ক্লাব, হোয়াইট কন্ডুইট ক্লাবের সাথে এর সংশ্লিষ্টতা ছিল।
জনি ওয়ারডল
১৯৪৭ সালে শুষ্ক গ্রীষ্মের পরও গাবি অ্যালেনের নেতৃত্বাধীন মেরিলেবোন ক্রিকেট ক্লাবের সদস্যরূপে অনেকাংশে পরীক্ষামূলকভাবে ওয়েস্ট ইন্ডিজ সফরের জন্য দলে রাখা হয় জনি ওয়ারডলকে। ঐ সফরে তিনি তেমন ক্রীড়াশৈলী প্রদর্শন করতে পারেননি। কিন্তু পরের বছরের ভেজা গ্রীষ্মে তিনি নিজেকে মেলে ধরতে সচেষ্ট হন। ১৯৪৯ সালে আঘাতের কারণে এক-চতুর্থাংশ সময় মাঠের বাইরে অবস্থান করতে বাধ্য হন। ঐ গ্রীষ্মের বৃষ্টিবিঘ্নিত পিচে মারাত্মক হয়ে উঠেন। তাঁর বোলিং ইয়র্কশায়ারকে শেষদিকে কাউন্টি চ্যাম্পিয়নশীপের শিরোপার লড়াইয়ে নিয়ে আসে ও যৌথভাবে মিডলসেক্সের সাথে শিরোপা জয় করতে সমর্থ হয়।